钦定古今图书集成/明伦汇编/宫闱典/第004卷 > 《中兴歌五首》宋·鲍照
## 钦定古今图书集成/明伦汇编/宫闱典/第004卷 > 《中兴歌五首》宋·鲍照

碧楼含夜月，紫殿争朝光。彩池散兰麝，风起自生芳。
白日照前窗，玲珑绮罗中。美人掩轻扇，含思歌《春风》。
三五容色满，四五妙华歇。已输春日欢，分随秋光没。
北出湖边戏，前还苑中游。飞糓绕长松，驰管逐波流。
梅花一时艳，竹叶千年色。愿君松柏心，采照无穷极。